Vissza a tartalomjegyzékhez

# Adapterbeállítások

A Speciális lap a számítógép WiFi adapterének eszközjellemzőit jeleníti meg.

### Megnyitás

Az Intel® PROSet/Wireless WiFi-csatlakozás segédprogram Speciális menüjében válassza az Adapter-beállítások pontot. Válassza a Speciális lapot.

### A WiFi adapter beállításainak leírása

Név | Leírás
--- | ---
802.11ac üzemmód (5 GHz) | A 802.11ac szabvány a 802.11n szabványra épül. A 802.11ac üzemmód akár 867 Mbps (elméleti) sebességet kínál a csatorna sávszélességét 80 MHz-re növelve és nagyobb sűrűségmodulációt (256 QAM) hozzáadva. A WiFi adapter 802.11ac üzemmódjának beállításához válassza az Engedélyezve vagy Letiltva lehetőséget. Az alapértelmezés engedélyezve. Ez a beállítás csak a 802.11ac szabványt támogató adapterekre vonatkozik.
802.11n csatorna-sávszélesség (2,4 GHz) | A csatornát nagy sávszélességű üzemmódba állítja a maximális teljesítmény érdekében. A csatorna sávszélessége Auto vagy 20 MHz értékűre állítható. Ha a 802.11n csatornák használata tiltott, használja a 20 MHz beállítást. Ez a beállítás csak a 802.11n szabványt támogató adapterekre vonatkozik.

MEGJEGYZÉS: Ez a beállítás nem vonatkozik az Intel® Wireless WiFi Link 4965AGN adapterre (csak 20 MHz-es csatorna-sávszélességet használ).

802.11n csatorna-sávszélesség (5,2 GHz) | A csatornát nagy sávszélességű üzemmódba állítja a maximális teljesítmény érdekében. A csatorna sávszélessége Auto vagy 20 MHz értékűre állítható. Ha a 802.11n csatornák használata tiltott, használja a 20 MHz beállítást. Ez a beállítás csak a 802.11n szabványt támogató adapterekre vonatkozik.

MEGJEGYZÉS: Ez a beállítás nem vonatkozik az alábbi adapterekre:

- Intel® WiFi Link 1000
- Intel® Wireless WiFi Link 4965AGN

802.11n üzemmód | A 802.11n szabvány az alapjául szolgáló korábbi 802.11 szabványokat több bemenet és kimenet használatával (MIMO) bővíti ki. A MIMO növeli az adatátvitel sebességét. A WiFi adapter 802.11n üzemmódjának beállításához válassza az Engedélyezve vagy Letiltva lehetőséget. Az alapértelmezés engedélyezve. Ez a beállítás csak a 802.11n szabványt támogató adapterekre vonatkozik.

MEGJEGYZÉS: 54 Mbit/s-nál nagyobb átviteli sebesség 802.11n csatlakozásokon csak a WPA2-AES biztonság választásával érhető el. A biztonság nélküli beállítás (Nincs) a hálózat beállításainak engedélyezéséhez és hibakereséshez használható.

A rendszergazda az energiafogyasztás csökkentése, más sávok zavarásának kiküszöbölése vagy kompatibilitási problémák elkerülése érdekében engedélyezheti vagy letilthatja a nagy átbocsátású üzemmódot.

Ad hoc csatorna 802.11b/g | Válassza az Engedélyezve vagy Letiltva lehetőséget.
Alkalmi QoS üzemmód | A szolgáltatási minőség (QoS) vezérlése alkalmi hálózatokon. A QoS a hozzáférési ponttól a vezeték nélküli LAN felé irányuló forgalmat a forgalom besorolása alapján rangsorolja. A WMM (Wi-Fi MultiMedia) a Wi-Fi Alliance (WFA) QoS-tanúsítványa. Ha a WMM engedélyezett, a WiFi adapter Wi-Fi hálózatokon a WMM segítségével támogatja a prioritás-címkézési és várósor-kezelési funkciókat.

- WMM engedélyezve (alapértelmezés)
- WMM letiltva

Bluetooth® AMP | Engedélyezze vagy tiltsa le a Bluetooth® AMP lehetőséget. Az AMP a váltakozó (alternate) MAC/PHY rövidítése, és a 802.11 (Wi-Fi) szabványt használja nagy sebességű átvitelre. Ha le van tiltva, akkor a Bluetooth HS ki van kapcsolva.
HT üzemmód/VHT üzemmód/Letiltva | Ez a beállítás lehetővé teszi a HT üzemmód (Magas átviteli teljesítményű üzemmód), VHT üzemmód (Nagyon magas átviteli teljesítményű üzemmód) kiválasztását vagy mindkét mód letiltását. A HT üzemmód a 802.11n kompatibilitást, míg a VHT üzemmód a 802.11ac kompatibilitást támogatja.
Csökkentett sávszélességen működik | Ez a beállítás közli a hozzáférési pontokkal, hogy ez a WiFi adapter nem kezel 40 MHz-es csatornákat a 2,4 GHz-es sávban. Az alapértelmezett beállítás az, hogy ez ki van kapcsolva (le van tiltva), hogy az adapter ne küldje ezt az értesítést. Ha a hozzáférési pont továbbra is 40 MHz -es csatornákat használ, a WiFi is 40 MHz-es csatornákat fog használni, ha a 802.11n csatornaszélesség (2,4 GHz) beállítás AUTOMATIKUS.

MEGJEGYZÉS: Ez a beállítás nem vonatkozik az alábbi adapterekre:

- Intel® Wireless WiFi Link 4965AG_
- Intel® PRO/Wireless 3945ABG Network Connection

Vegyes üzemmódú védelem | Ez a beállítás az adatütközések elkerülésére szolgál vegyes 802.11b / 802.11g környezetekben. Célszerű használni a Küldés kérés alapján/Küldés törlést követően (RTS/CTS) jelpárt, ha az ügyfélgépek esetleg nem hallják egymást. A CTS mindenkinek (CTS-to-self) engedélyezésével javítani lehet az átbocsátást az olyan környezetekben, ahol az ügyfelek közel vannak egymáshoz és hallják egymást.
Preferált frekvenciasáv | Olyan környezetben, ahol egyéb sugárzó készülékek vannak a közelben (például mikrohullámú sütők, vezeték nélküli telefonok, hozzáférési pontok vagy klienseszközök), a zavar csökkentése érdekében használhatja az 5 GHz-es sávot a 2,4 GHz-es sáv felett, vagy fordítva. A lehetőségek:

- Nincs preferencia
- A 2,4 GHz-es sáv előnyben részesítése
- A 5 GHz-es sáv előnyben részesítése

Az alábbiak a különböző Wi-Fi sávok:

- 802.11 korábbi – 2,4 GHz
- 802.11a – 3,7 GHz és 5 GHz
- 802.11b – 2,4 GHz
- 802.11g – 2,4 GHz
- 802.11a – 2,4 GHz és 5 GHz
- 802.11ac – 5 GHz

A barangolás intenzitása | Ezzel a beállítással előírható, mennyire intenzíven igyekezzen a vezeték nélküli ügyfél barangolás útján jobb kapcsolatot biztosító hozzáférési pontokat keresni. Öt beállítás érhető el.

- 3. Közepes: Ez az alapértelmezés. Egyensúly a barangolásmentes és a teljesítőképes működés között.
- 1. Legalacsonyabb: A vezeték nélküli ügyfél nem barangol. Csak akkor keres más hozzáférési pontot, ha jelentősen leromlik a kapcsolat minősége.
- 5. Legmagasabb: A vezeték nélküli ügyfél folyamatosan figyeli a kapcsolat minőségét. Ha a minőség romlik, megpróbál egy jobb jelű hozzáférési pontot keresni.

Adóteljesítmény | Alapértelmezett beállítás: A legnagyobb adási teljesítmény. Legalacsonyabb: Minimális lefedettség: Az adaptert a legkisebb adási teljesítményre állítja be. Lehetővé teszi a lefedett területek számának növelését vagy egy lefedett terület csökkentését. Csökkenti a nagy forgalmú területek lefedettségét, ami javítja az átvitel minőségét, valamint elkerüli a torlódást és más eszközök zavarását.

Legmagasabb: Maximális lefedettség.: Maximális adási szintet állít be. Maximális teljesítményt és lefedettséget biztosít olyan környezetekben, ahol viszonylag kevés más WiFi rádiófrekvenciás eszköz van.

MEGJEGYZÉS: A beállítás akkor optimális, ha a jó minőségű kommunikációt még biztosító lehető legkisebb adási szint van beállítva. Így lehet nagy sűrűségű területeken a legtöbb vezeték nélküli eszközt működtetni, és csökkenteni az azonos rádiófrekvenciás spektrumot használó más eszközök zavarását.

MEGJEGYZÉS: Ez a beállítás a Hálózat (infrastruktúra) vagy az Eszköz-eszköz (alkalmi) üzemmód használatakor hatásos.

Felébredés mágikus csomagra | Ha ez a beállítás engedélyezve van, a számítógép akkor ébred fel az alvó állapotból, ha „mágikus csomagot” kap a küldő számítógéptől. A mágikus csomag tartalmazza a célszámítógép MAC-címét. Az engedélyezés bekapcsolja a Felébredés mágikus csomagra beállítást. A letiltás kikapcsolja a Felébredés mágikus csomagra beállítást. Ennek a letiltása csak a mágikus csomag funkciót tiltja le, nem a Felébredés vezeték nélküli LAN-ra funkciót.
Felébredés mintázategyezésre | Ez a funkció akkor ébreszti fel a számítógépet az alvó üzemmódból, ha a egy adott felébresztési mintázat érkezik be az adapterre. Ez a funkció a Window* 7 és Windows 8 operációs rendszerben támogatott. Az ilyen mintázatok jellemzően az alábbiak:

- Felébredés új bejövő TCP kapcsolatra IPv4 és IPv6 esetén (TCP SYN IPv4 és TCP SYN IPv6).
- Felébredés 802.1x újrahitelesítési csomagokra.

Ennek a letiltása csak a mágikus csomag funkciót tiltja le, nem a Felébredés vezeték nélküli LAN-ra funkciót.

Vezeték nélküli üzemmód | Itt állítható be, melyik üzemmódban csatlakozzon az adapter a vezeték nélküli hálózatra:

- Csak 802.11a: A WiFi adapter csak 802.11a hálózatokra csatlakozhat. Ez nem vonatkozik minden adapterre.
- Csak 802.11b: A WiFi adapter csak 802.11b hálózatokra csatlakozhat. Ez nem vonatkozik minden adapterre.
- Csak 802.11g: A WiFi adapter csak 802.11g hálózatokra csatlakozhat.
- 802.11a és 802.11g: A WiFi adapter csak 802.11a és 802.11g hálózatokra csatlakozhat. Ez nem vonatkozik minden adapterre.
- 802.11b és 802.11g: A WiFi adapter csak 802.11b és 802.11g hálózatokra csatlakozhat. Ez nem vonatkozik minden adapterre.
- 802.11a, 802.11b vagy 802.11g: (Alapértelmezés) - Csatlakozás 802.11a, 802.11b vagy 802.11g vezeték nélküli hálózatokhoz. Ez nem vonatkozik minden adapterre.

OK | Elmenti a beállításokat és visszatér az előző oldalra.
Mégse | Bezárja a párbeszédpanelt és elveti a módosításokat.

Vissza az oldal tetejére

Vissza a tartalomjegyzékhez

Védjegyek és nyilatkozatok